Хто можа быць пераемнікам? Сідорскі? Макей? Пяткевіч? Даць стопрацэнтную гарантыю таго, што яны будуць прыслухоўвацца да Лукашэнкі і захаваюць яго ў бяспецы не можа ніхто — і ў першую чаргу сам Лукашэнка, які вельмі добра разумее, што такое ўлада. Як вядома, улада разбэшчвае. А абсалютная ўлада разбэшчвае абсалютна. І калі пераемніку захочацца абсалютнай улады, захочацца саскочыць ад уплыву Лукашэнкі, сканцэнтраваць уладу ў сваіх руках, то яму будзе гэта зрабіць вельмі проста. Дастаткова толькі звярнуцца да Гары Пятровіча Паганяйлы і даць загад скончыць расследаванне гучных знікненняў Ганчара, Захаранкі, Красоўскага і Завадскага.